钦定古今图书集成/理学汇编/字学典/第048卷 > 《唐张怀瓘书断》 > 《论行书》
## 钦定古今图书集成/理学汇编/字学典/第048卷 > 《唐张怀瓘书断》 > 《论行书》

行书者不真不草，晨鸡踉蹡而将飞，暮鸦联翩而欲
下，贵其承蹑不绝，气候通流。逸少则动合规仪，调谐
金石，天姿神纵，无以寄辞。子敬不能纯一，或行草杂
糅便者，则神会之间，其锋不可当也。宏逸遒健，过于
家尊，可谓“子敬为孟，逸少为仲，元常为季。”